கடந்த நூற்றாண்டிலிருந்து புவி வெப்பமயமாதல் என்ற விஷயம் அதிகமாக பேசப்பட்டுவருகிறது. பசுமைக்குடில் வாயுக்களால் பூமியின் வெப்பம் தொடர்ச்சியாக அதிகரித்துக்கொண்டே இருப்பதையும், அதன் காரணமாக பருவ மாற்றங்கள் ஏற்படுவது, கடலின் நீர்மட்டம் அதிகரிப்பது போன்ற சுற்றுச்சூழல் மாறுபாடுகள் நிகழ்வதையும் விஞ்ஞானிகள் பல்வேறு ஆய்வுகள் மூலமாக நிரூபித்துக்கொண்டிருக்கிறார்கள். ஈதன் டிகாஃ பல், ரெட்லி எம்ஹார்டன், மற்றும் அலெக்ஸ்டி செர்பினின் என்ற மூவரும் இந்த ஆராய்ச்சிக் கட்டுரையை உருவாக்கியுள்ளார்கள். ஓர் இடத்தின் வெப்பநிலையை அளப்பதற்கு 'wet-bulb temperature' மற்றும் 'dry-bulb temperature' என்ற இருவேறு முறைகளைப் பயன்படுத்தலாம். இதில் அதிகமாகப் பயன்படுத்தப்படுவது dry-bulb temperature தான். இதற்கு மாறாக, wet-bulb temperature முறையில் வெப்பத்தை அளவிடும் கருவியில் ஈரப்பதம் மிக்க ஒரு பொருள் பொருத்தப்படும். கருவியைச் சுற்றி இருக்கும் காற்று, வெப்பம் அதிகமாகும்போது ஈரப்பதம் மிக்க ஒரு பொருளிலிருந்து நீர் ஆவியாகும். அப்போது, கருவியில் வெப்பநிலை குறைவாகவே காட்டும். எனவே, இந்த முறையில் கருவி வெப்பநிலையை குறைவாகக் காட்டினாலும் வெப்பநிலை அதிகமாக இருப்பதாகவே அர்த்தம்.